סידרא

סידרא (באנגלית: Sidra) הוא שנתון לחקר ספרות התורה שבעל-פה, היוצא לאור על ידי המחלקה לתלמוד באוניברסיטת בר-אילן.

סידרא נוסד בשנת תשמ"ה (1985), ומאז הוא רואה אור אחת לשנה.

עורכו הראשון היה פרופ' צבי אריה שטיינפלד, שהיה ראש המחלקה לתלמוד ודיקן הפקולטה למדעי היהדות באוניברסיטת בר-אילן. פרופ' שטיינפלד ערך את כרכים א–יח (תשמ"ה–תשס"ג). פרופ' דוד הנשקה ערך את כרכים יט–לב (תשס"ד–תשע"ז). עורכיו הנוכחיים של סידרא הם פרופ' חיים מיליקובסקי, ד"ר יהודא גלינסקי וד"ר בנימין קצוף.

בכתב העת נתפרסמו עד כה מאות מאמרי מחקר מאת טובי החוקרים בישראל ובעולם במגוון נושאים מכל תחומי ספרות התורה שבעל-פה במובנו הרחב של הביטוי. בכרכים י, כ ו-ל נדפסו מפתחות מפורטים של מאמרי כתב העת.

מאמרי כתב העת זמינים ברשת באתר Jstor. החל מכרך לד, מאמרים שהתקבלו לפרסום בכתב העת עולים לאתר ייעודי עוד בטרם הדפסתו של הכרך.

קישורים חיצוניים
סידרא באתר אוניברסיטת בר-אילן
סידרא באתר JSTOR
מאמרי כתב העת העדכניים, החל מכרך לד

הערות שוליים 

ישראל: כתבי עת למדעי היהדות
אוניברסיטת בר-אילן: כתבי עת